CELEX: 52020JC0006
Language: hu
Date: 2020-03-25
Title: Együttes javaslat A TANÁCS AJÁNLÁSA AZ EURÓPAI TANÁCSNAK az emberi jogokra és a demokráciára vonatkozó uniós cselekvési terv (2020–2024) keretében megvalósítandó uniós stratégiai célkitűzések meghatározásáról szóló határozat elfogadásáról

EURÓPAI BIZOTTSÁG
            Brüsszel, 2020.3.25.
            JOIN(2020) 6 final
            2020/0047(NLE)
            Együttes javaslatA TANÁCS AJÁNLÁSA AZ EURÓPAI TANÁCSNAK
            az emberi jogokra és a demokráciára vonatkozó uniós cselekvési terv (2020–2024) keretében megvalósítandó uniós stratégiai célkitűzések meghatározásáról szóló határozat elfogadásáról
            
               
         
         
            
               INDOKOLÁS
            
            
            
               1.Az Unió külső tevékenysége az Európai Unióról szóló szerződés 21. cikkében a demokrácia, a jogállamiság, valamint az emberi jogok és alapvető szabadságok egyetemes és oszthatatlan volta tekintetében meghatározott célkitűzések megvalósítására irányul. 
            
            
            
               2.E célból a Bizottság és a főképviselő azt javasolja a Tanácsnak, hogy ajánlja az Európai Tanácsnak egy olyan európai tanácsi határozat elfogadását, amely az Európai Unióról szóló szerződés 22. cikkének (1) bekezdése értelmében meghatározza az Unió stratégiai érdekeit és célkitűzéseit az emberi jogokra és a demokráciára vonatkozó, 2020–2024-es időszakra szóló uniós cselekvési terv keretében. Ez a határozat nem érinti a Szerződések szerinti hatáskörmegosztást és döntéshozatali eljárásokat. Különösen nem érinti a minősített többségi szavazást, amennyiben az jelenleg alkalmazandó.
            
            
            
               3.A cselekvési terv meghatározza a megvalósítandó célkitűzéseket és a cselekvési terv végrehajtásához szükséges konkrét intézkedéseket. Az Európai Tanács határozatának elfogadása keretet biztosítana az emberi jogokra és a demokráciára vonatkozó uniós célkitűzések végrehajtása során az Unió által képviselendő fellépésekre vagy álláspontokra vonatkozó konkrét javaslatok meghatározásához, és megkönnyítené azon eszközök azonosítását, amelyeket az Unió és a tagállamok e célkitűzéseknek szentelnek.
            
            
            
            
               
            
               Együttes javaslat
            
            
               A TANÁCS AJÁNLÁSA AZ EURÓPAI TANÁCSNAK
            
            
               az emberi jogokra és a demokráciára vonatkozó uniós cselekvési terv (2020–2024) keretében megvalósítandó uniós stratégiai célkitűzések meghatározásáról szóló határozat elfogadásáról
            
            
            
               Az Unió külügyi és biztonságpolitikai főképviselője a közös kül- és biztonságpolitika területén, a Bizottság pedig a külső tevékenységek egyéb területein javasolja a Tanácsnak, hogy ajánlja az Európai Tanácsnak az Európai Unióról szóló szerződés 22. cikke (1) bekezdésének megfelelő határozat elfogadását. 
            
            
            
               Javasoljuk, hogy a Tanács ajánlja az Európai Tanácsnak az e javaslat mellékletében szereplő európai tanácsi határozatra irányuló tervezet elfogadását.
            
            
            
         
         
      
    ---documentbreak--- 
      
         
               EURÓPAI BIZOTTSÁG
            Brüsszel, 2020.3.25.
            JOIN(2020) 6 final
            MELLÉKLET
            a következőhöz:
            Együttes javaslatA TANÁCS AJÁNLÁSA AZ EURÓPAI TANÁCSNAK
            az emberi jogokra és a demokráciára vonatkozó uniós cselekvési terv (2020–2024) keretében megvalósítandó uniós stratégiai célkitűzések meghatározásáról szóló határozat elfogadásáról
            
               
         
         
            
               MELLÉKLET
            
            
            
               AZ EURÓPAI TANÁCS
            
            
               tekintettel az Európai Unióról szóló szerződésre és különösen annak 22. cikke (1) bekezdésére,
            
            
               tekintettel a Tanács javaslatára,
            
            
               mivel: 
            
            
               (1)Az Unió nemzetközi szintű fellépésének azokra az elvekre kell épülnie, amelyek az Unió létrehozását, fejlődését és bővítését vezérelték, és amelyek érvényesülését az Unió a világ többi részén is elő kívánja mozdítani; ezek a következők: a demokrácia, a jogállamiság, az emberi jogok és alapvető szabadságok egyetemes és oszthatatlan volta, az emberi méltóság tiszteletben tartása, az egyenlőség és a szolidaritás elvei, valamint az Egyesült Nemzetek Alapokmányában foglalt elvek és a nemzetközi jog tiszteletben tartása.
            
            
               (2)Az Európai Tanácsnak az Unió stratégiai érdekeit és célkitűzéseit meghatározó határozatai az Unió közös kül- és biztonságpolitikájára és az Unió külső tevékenységének egyéb területeire vonatkoznak. Ezek a határozatok az Unió egyes országokkal vagy térségekkel fenntartott kapcsolataira vonatkozhatnak, vagy tematikus jellegűek. 
            
            
               (3)A Bizottság és a főképviselő által javasolt, az emberi jogokra és a demokráciára vonatkozó cselekvési terv célja, hogy világszerte fokozza az Unió vezető szerepét az emberi jogok és a demokrácia előmozdításában és védelmében, hogy ambíciókat határozzon meg, megállapítsa a fellépés és a végrehajtás prioritásait, az „emberi jogi eszköztár” kiterjesztésével maximalizálja az Unió globális színtéren betöltött szerepét, valamint hogy a hatékonyabb és koherensebb fellépés előmozdításával elősegítse az egységes és összehangolt EU kialakítását.
            
            
               (4)A fenti célkitűzéseket öt, egymással összefüggő és egymást kölcsönösen erősítő cselekvési irányvonal mentén kell megvalósítani:az egyének védelme és szerepvállalásuk elősegítése; reziliens, inkluzív és demokratikus társadalmak kiépítése; az emberi jogok és a demokrácia globális rendszerének előmozdítása; új technológiák: a lehetőségek kiaknázása és a kihívások kezelése; eredmények felmutatása közös munkával.
            
            
               (5)Helyénvaló a cselekvési tervet az Európai Tanács határozatával jóváhagyni annak érdekében, hogy az Unió és a tagállamok konkrét végrehajtási intézkedéseket hozhassanak,
            
            
               ELFOGADTA EZT A HATÁROZATOT:
            
            
               1. cikk
            
            
               1.Az Unió külső tevékenységei az emberi jogok és a demokrácia területén a következő stratégiai célkitűzések megvalósítására irányulnak:
            
            
               ·az EU vezető szerepének fokozása az emberi jogok és a demokrácia világszintű előmozdításában és védelmében; 
            
            
               ·az uniós törekvések meghatározása, a cselekvési prioritások meghatározása és a végrehajtásra való összpontosítás;
            
            
               ·az EU globális színtéren betöltött szerepének maximalizálása az emberi jogi eszköztár, annak kulcsfontosságú eszközei és politikái bővítésével; 
            
            
               ·egységes és összehangolt EU kialakítása a hatékonyabb és koherensebb fellépés előmozdítása révén.
            
            
               (2)
                     Az (1) bekezdésben felsorolt célkitűzéseket a következők előtérbe helyezésével kell megvalósítani: az egyének védelme és szerepvállalásuk elősegítése; reziliens, inkluzív és demokratikus társadalmak kiépítése; az emberi jogok és a demokrácia globális rendszerének előmozdítása; új technológiák: a lehetőségek kiaknázása és a kihívások kezelése; eredmények felmutatása közös munkával. A vonatkozó részletes intézkedéseket az e határozathoz csatolt, az emberi jogokra és a demokráciára vonatkozó cselekvési terv tartalmazza.
            
         
         
            
               2. cikk
            
            
               A cselekvési terv a 2020–2024 közötti időszakra vonatkozik. Az Unió és a tagállamok rendelkezésre bocsátják a cselekvési tervben meghatározott célkitűzések megvalósításához szükséges eszközöket. 
            
            
               3. cikk
            
            
               A Tanács és a Bizottság a főképviselő segítségével biztosítja az összhangot a cselekvési terv végrehajtása érdekében elfogadott intézkedések és az Unió külső tevékenységének területén hozott egyéb intézkedések között. 
            
            
               4. cikk
            
            
               Ez a határozat az elfogadásának napján lép hatályba.
            
            
               5. cikk
            
            
               Ezt a határozatot az Európai Unió Hivatalos Lapjában ki kell hirdetni.
            
            
               Kelt Brüsszelben, -án/-én.
            
            
            
               az Európai Tanács részéről
                     
                  az elnök
               C. Michel